# Militārā organizācija

**Armijas vienība** ir organizācija bruņotajos spēkos. Tā var sastāvēt no dažāda skaita kareivju, transporta, kuģu vai gaisa kuģu. Armijas, flotes un gaisa spēki ir organizētas hierarhiski dažādu izmēru grupās funkcionālos, taktiskos un administratīvos nolūkos.

Tehniski *vienība* ir homogēna militāra struktūra, tāda kā bataljons vai pulks. Rotas, vadi un nodaļas ir to sastāvdaļas. Brigādes un divīzijas ir augstākas pakāpes formējumi, kuri satur savā sastāvā pulkus un bataljonus. Vēl augstāk hierarhijā atrodas korpusi un armijas, kā arī armiju grupas un frontes. Šie paši augstākie formējumi netiek uzskatīti par homogēniem veidojumiem, un bieži tiek izveidoti tikai taktiskiem un stratēģiskiem mērķiem, attiecīgi tiem padotās vienības saglabā atsevišķas komandstruktūras.

## Militārās organizācijas hierarhija

Šeit ir uzskaitītas militārās struktūras, dažādās valstīs tās var atšķirties, bet pārsvarā tomēr tās tiek veidotas pēc britu un amerikāņu modeļa.

Mūsdienu NATO bruņoto spēku hierarhija| NATO simbols | Nosaukums | Karavīru skaits | Sastāvdaļas | Komandieris |
| --- | --- | --- | --- | --- |
|  | karalauks, apgabals | 200 000 — 10 000 000 | 2 + armiju grupas | feldmaršals armijas ģenerālis |
|  | armiju grupa, fronte | 100 000 — 1 000 000 | 2 + armijas | feldmaršals armijas ģenerālis |
|  | armija vai flote | 40 000 — 200 000 | 2 — 4 korpusi | ģenerālis |
|  | korpuss | 15 000 — 80 000 | 2 — 6 divīzijas | ģenerālleitnants |
|  | divīzija | 5000 — 25 000 (*parasti ap 10 000*) | 2 — 6 brigādes vai pulki | ģenerālmajors |
|  | brigāde vai flotile | 2000 — 6000 (*parasti ap 5000*) | 2 — 6 pulki vai bataljoni | brigādes ģenerālis brigadieris |
|  | pulks, hospitālis | 700 — 5000 (*parasti ap 2500*) | 2 — 7 bataljoni, divizioni vai eskadriļas | pulkvedis |
|  | bataljons, divizions, eskadriļa, lazarete | 150 — 1300 (*parasti 500 — 1000*) | 2 — 6 rotas | pulkvežleitnants majors |
|  | rota, baterija, eskadrons, posms | 80 — 230 (*parasti ap 100*) | 2 — 6 vadi | kapteinis |
|  | vads | 26 — 60 | 2 + sekcijas 3 — 6 nodaļas | virsleitnants leitnants |
|  | sekcija vai patruļa | 12 — 25 | 2 + nodaļas 3 — 6 grupas | virsseržants seržants |
|  | nodaļa | 6 — 15 | 2 — 3 grupas | seržants kaprālis |
|  | grupa, ekipāža vai apkalpe | 3 — 5 | 2 pāri | kaprālis
dižkareivis |
|  | pāris | 2 | — | dižkareivis |

Šajā hierarhijā var tikt izlaisti atsevišķi pakāpieni var tikt izlaisti: piemēram, Apvienotajā Karalistē pulks un brigāde tiek apvienoti un saukti par brigādi, kamēr bataljons dažās ieroču šķirās tiek saukts par pulku. Turklāt tikai militārās lielvalstīs ir augstākā ranga militārās struktūras. Piemēram, mūsdienās Kanādā augstākā militārā organizācija ir divīzija, bet Latvijas Nacionālajos bruņotajos spēkos — zemessardzes brigāde.

Armija, armiju grupa un karadarbības teātris ir ļoti lieli formējumi, kuri dažādās valstīs jūtami atšķiras lieluma un hierarhijas pozīcijas ziņā.

Dažādas ieroču šķiras un valstis var lietot tradicionālus nosaukumus, bieži radot zināmas neskaidrības. Piemēram britu vai kanādiešu tanku pulks (bataljons) ir sadalīts eskadronos (rotās) un grupās (vados), kamēr amerikāņu kavalērijas eskadrons (bataljons) ir sadalīts grupās (rotās) un vados.

## Skatīt arī

* Latvijas Nacionālie bruņotie spēki
* Igaunijas Aizsardzības spēki
* Lietuvas Bruņotie spēki

## Ārējās saites

* Vikikrātuvē par šo tēmu ir pieejami multivides faili. Skatīt: Militārā organizācija.